CELEX: 32015R2313
Language: bg
Date: 2015-11-30 00:00:00
Title: Регламент (ЕС) 2015/2313 на Съвета от 30 ноември 2015 година относно разпределянето на възможностите за риболов съгласно протокола за прилагане на Споразумението за партньорство в областта на устойчивото рибарство между Европейския съюз и Република Либерия

12.12.2015   
            
            
               BG
            
            
               Официален вестник на Европейския съюз
            
            
               L 328/44
            
         РЕГЛАМЕНТ (ЕС) 2015/2313 НА СЪВЕТА
   от 30 ноември 2015 година
   относно разпределянето на възможностите за риболов съгласно протокола за прилагане на Споразумението за партньорство в областта на устойчивото рибарство между Европейския съюз и Република Либерия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43, параграф 3 от него,
   като взе предвид предложението на Европейската комисия,
   като има предвид, че:
   
               (1)
            
            
               На 5 юни 2015 г. Европейският съюз и Република Либерия парафираха Споразумение за партньорство в областта на устойчивото рибарство (наричано по-нататък „споразумението“) и протокол за неговото прилагане (наричан по-нататък „протоколът“), с които на корабите на Съюза се предоставят възможности за риболов във водите, над които Република Либерия упражнява своя суверенитет или юрисдикция по отношение на рибарството.
            
         
               (2)
            
            
               На 30 ноември 2015 г. Съветът прие Решение (ЕС) 2015/2312 (1) за подписване и временно прилагане на споразумението и протокола.
            
         
               (3)
            
            
               Следва да се определи методът за разпределяне на възможностите за риболов между държавите членки за периода на временното прилагане, както и за срока на действие на протокола.
            
         
               (4)
            
            
               В съответствие с член 10, параграф 1 от Регламент (ЕО) № 1006/2008 на Съвета (2) Комисията трябва да уведоми засегнатите държави членки, ако се установи, че възможностите за риболов, предоставени на Съюза по силата на протокола, не се използват напълно. Липсата на отговор в рамките на срока, който се определя от Съвета, следва да се счита за потвърждение, че корабите на съответната държава членка не използват напълно възможностите си за риболов през съответния период.
            
         
               (5)
            
            
               В член 12 от протокола е предвидено временното прилагане на протокола, считано от датата на подписването му. Поради това настоящият регламент следва да се прилага от датата на подписване на протокола,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Възможностите за риболов, определени в протокола за прилагане на Споразумението за партньорство в областта на устойчивото рибарство между Европейския съюз и Република Либерия, се разпределят между държавите членки, както следва:
   
               а)
            
            
               кораби с мрежи гъргър за улов на риба тон:
               
                           Испания:
                        
                        
                           16 кораба
                        
                     
                           Франция:
                        
                        
                           12 кораба
                        
                     
         
               б)
            
            
               кораби с повърхностни парагади:
               
                           Испания:
                        
                        
                           6 кораба
                        
                     
         2.   Регламент (ЕО) № 1006/2008 се прилага, без да се засяга споразумението.
   3.   Ако заявленията за разрешения за риболов от посочените в параграф 1 държави членки не изчерпват всички възможности за риболов, определени в протокола, Комисията разглежда заявления за разрешения за риболов от всяка друга държава членка в съответствие с член 10 от Регламент (ЕО) № 1006/2008.
   4.   Срокът, в който държавите членки трябва да потвърдят, че не използват напълно предоставените им съгласно протокола възможности за риболов, както е предвидено в член 10, параграф 1 от Регламент (ЕО) № 1006/2008, се определя на десет работни дни, считано от датата, на която Комисията поиска такова потвърждение.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   Прилага се от датата на подписване на Протокола.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 ноември 2015 година.
      
         
            За Съвета
         
         
            Председател
         
         É. SCHNEIDER
      
   
   
      (1)  Решение (ЕС) 2015/2312 на Съвета от 30 ноември 2015 г. за подписване от името на Европейския съюз и за временно прилагане на Споразумението за партньорство в областта на устойчивото рибарство между Европейския съюз и Република Либерия и на протокола за неговото прилагане (вж. страница 1 от настоящия брой на Официален вестник).
   
      (2)  Регламент (ЕО) № 1006/2008 на Съвета от 29 септември 2008 г. относно разрешения за риболовни дейности на риболовните кораби на Общността извън водите на Общността и достъпа на кораби на трети държави до водите на Общността, изменящ регламенти (ЕИО) № 2847/93 и (ЕО) № 1627/94 и отменящ Регламент (ЕО) № 3317/94 (ОВ L 286, 29.10.2008 г., стр. 33).